Ma wat glo vyf kinders vermoor weer in hofDie saak teen ŉ vrou wat daarvan beskuldig word dat sy haar vyf kinders vermoor het, is Donderdag in die Pampierstad landdroshof uitgestel. ŉ Polisiewoordvoerder, kapt Tony Modise, sê die 35-jarige Venolia Siwa sal weer op 18 Januarie in die hof verskyn wanneer sielkundige verslae beskikbaar sal wees. Siwa is in Oktober vanjaar in hegtenis geneem nadat ŉ familielid op die vyf kinders se lyke afgekom het. Die vyf kinders – drie seuns en twee meisies van onderskeidelik 13, 10, 5, 4 en 2 jaar oud – is glo gedwing om ŉ konkoksie van remvloeistof en koeldrank te drink. Siwa het glo besluit om hulle in ŉ emmer te verdrink toe die konkoksie nie vinnig genoeg gewerk het nie. Die hof het gelas dat Siwa 30 dae in ŉ gestig spandeer vir evaluering.